כהן ואח' נ' עיריית מעלה אדומים ואח' - פסקדין
מיקומך באתר: עמוד ראשי >> חיפוש פסקי-דין >> כהן ואח' נ' עיריית מעלה אדומים ואח'
כהן ואח' נ' עיריית מעלה אדומים ואח'
5064-07
2. המינ ה ל האזרחי יהודה ושומרון
בית משפט מינה כמומחה מטעמו את מהנדס הבניין אחי קליין לחוות את דעתו ביחס לסוגיות המקצועיות ההנדסיות העולות מתוך כתבי הטענות וטענות הצדדים. בין היתר, התבקש גם המומחה להתייחס לשאלה אם קיים מפגע של ריח למבנה של התובעים מכיוון מתקן השטיפות של הנתבעת.
בית משפט קבע בהחלטתו מיום 2.11.09 מועדים למשלוח שאלות הבהרה למומחה. הצדדים לא ניצלו זכות זאת ולא ביקש הארכת מועד. כעת, מבקש ב"כ התובעים לשלוח שאלות הבהרה. ב"כ הנתבעת מתנגד לבקשה.
אינני סבור שיש מקום להאריך את המועד לצורך משלוח שאלות הבהרה. לא ניתן הסבר מדוע השאלות לא נשלחו עד כה. יתרה מכך, שמענו מב"כ התובעים על מהותן של השאלות ואלה נוגעות לעניינים שאינם קשורים למהותה של חוות הדעת, שהיא בשאלת מקור הרטיבות במבנה נשוא התביעה.
באשר לשאלת הריח, בית משפט ביקש את דעתו של המומחה לא כמומחה בתחום ההנדסה אלא כעד באשר לטענה שהועלתה. באשר לשאלה כזאת, לא יכולה לבוא שאלת הבהרה. אפשר להסכים עם המומחה ואפשר להביא ראיות אחרות באשר לקיומו של ריח במקום או לא, ואכן התובעים הביאו עדויות על כך שיש ריחות.
המומחה גם התבקש לחוות את דעתו האם יש לכאורה ירידת ערך בנכס ואם יש לדעתו מקום למינוי שמאי. המומחה השיב בשלילה לשאלה זו ביחס לשאלת הרטיבות הנטענת, וביחס לריח, לא הביע דעה. גם על כך אין מקום לשאול שאלות הבהרה.
לאור כל האמור, הבקשה להתיר משלוח שאלות הבהרה למומחה, נדחית.
נקבע לשמיעת הוכחות ולסיכומים ליום 30.12.10 בשעה 11:30.
כל צד יזמין את המצהירים מטעמו במסירה אישית ויוודא התייצבותם.
לאחר שמיעת הראיות, יישמעו סיכומים בעל פה, לכל-אחד מוקצב 20 דקות להשמעת סיכומיו.